**Zmluva na výkon stavebného dozoru**

uzatvorená v zmysle § 269 ods. 2 zákona č. 513/1991 Zb. Obchodného zákonníka v znení neskorších zmien a doplnkov , a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších zmien a doplnkov (ďalej iba „ Zmluva“ )

**Číslo zmluvy u objednávateľa: ..............**

**Číslo zmluvy u poskytovateľa: ...............**

Objednávateľ: Obec Žiar

Sídlo: Žiar 102, 032 05 Žiar

Zastúpený: Mgr. Ján Zvara, starosta obce

IČO: 00315923

DIČ: 2020574941

IČ DPH: nie je platca DPH

Bankové spojenie: Prima banka Slovensko, a.s.

IBAN : SK25 5600 0000 0081 0718 0001

Poskytovateľ: *doplní uchádzač /podľa výpisu z OR SR resp. ŽR SR/*

Sídlo:

Zapísaný v:

Zastúpená:

Osoba oprávnená rokovať

vo veciach zmluvných

vo veciach technických

IČO:

DIČ:

Bankové spojenie:

Číslo účtu:

**Preambula**

1. Poskytovateľ je úspešným uchádzačom verejnej súťaže poskytnutia služby stavebného dozoru zákazky *„Rozšírenie verejnej kanalizácie a verejnej vodovodnej siete“* k projektu „*Investície do vytvorenia a rozširovania infraštruktúry malých rozmerov v obci Žiar*“ realizovanej z Programu rozvoja vidieka SR 2014 – 2022 v rámci opatrenia *„Základné služby a obnova dedín vo vidieckych oblastiach“*, podopatrenie *„Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie“* pod číslom Výzvy 66/PRV/2023.
2. Podkladom na uzatvorenie tejto zmluvy o dielo je výsledok verejného obstarávania.

**Článok 1**

**PREDMET ZMLUVY**

**1.1** Poskytovateľ sa zaväzuje, že pre objednávateľa zabezpečí výkon stavebného dozoru v rámci investičnej akcie stavby „Rozšírenie verejnej kanalizácie a verejnej vodovodnej siete“ v k.ú. obce Žiar v rozsahu podľa článku 2 tejto Zmluvy.

**1.2** Poskytovateľ predloží Objednávateľovi, v deň podpisu tejto Zmluvy fotokópiu platného Osvedčenia o odbornej spôsobilosti na výkon stavebného dozoru.

**1.3** Poskytovateľ sleduje, či sa stavba uskutočňuje v súlade s platnými technickými normami, právnymi predpismi a so Zmluvou o dielo účinne uzatvorenou medzi Objednávateľom a úspešným uchádzačom (ďalej ako „Zhotoviteľ“) verejného obstarávania zákazky s názvom „Rozšírenie verejnej kanalizácie a verejnej vodovodnej siete“(ďalej ako „Zmluva o dielo“).

**1.4** Poskytovateľ je oboznámený so Zmluvou o dielo vopred a jedno vyhotovenie Zmluvy o dielo mu bude odovzdané pri podpise tejto zmluvy.

**1.5** Objednávateľ sa zaväzuje, že za vykonávanie kontrolnej činnosti uhradí Poskytovateľovi dohodnutú odmenu podľa článku 5 a poskytne mu dojednané spolupôsobenie podľa článku 7 Zmluvy.

**Článok 2**

**ROZSAH PREDMETU ZMLUVY**

**2.1** Služby stavebného dozoru v rámci realizácie výstavby stavby *„Rozšírenie verejnej kanalizácie a verejnej vodovodnej siete“* budú zahŕňať činnosti súvisiace s kontrolou súladu projektovej a technickej dokumentácie s realizáciou, dozorovanie vykonávania stavebných prác a manažovanie zmlúv uzavretých medzi Objednávateľom a Zhotoviteľom stavebných prác, ako napr:

* Zúčastniť sa na odovzdávaní staveniska zhotoviteľovi
* Organizovať kontrolné dni
* Kontrolovať súlad prác s projektovou dokumentáciou
* Kontrolovať súlad prác s podmienkami stanovených stavebným povolením
* Informovať investora o nedostatkoch zistených na stavbe
* Riešiť reklamácie so zhotoviteľom, tlačiť na ich promptné odstránenie
* Viesť záznam v stavebnom denníku
* Odsúhlasovať prípadné zmeny oproti projektu
* Kontrolovať zhotovovanie pravidelného záznamu v stavebnom denníku zhotoviteľom
* Zhotovovať fotodokumentáciu počas výstavby
* Skontrolovať jednotlivé časti stavby pred ich zakrytím atď.
* Kontrolovať časový postup prác oproti harmonogramu výstavby
* Kontrola faktúr oproti skutočne realizovanému rozsahu prác a použitých materiálov
* Zúčastniť sa odovzdania stavby a kolaudačného konania.
* Počas vykonávania služby je Poskytovateľ povinný úzko spolupracovať so všetkými zainteresovanými stranami.
* Plánované náklady na realizáciu stavby sú približne 475 900,- EUR bez DPH.
* Plánovaná doba realizácie pre je cca 6 mesiacov.

**Článok 3**

**VYKONÁVANIE STAVEBNÉHO DOZORU**

**3.1** Stavebný dozor bude vykonávaný priamo na stavbe podľa potreby stavby.

**3.2** Pri vykonávaní kontrolnej činnosti je Poskytovateľ povinný kontrolovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci, v súlade s nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko a súvisiacich predpisov.

**3.3** Pri vykonávaní kontrolnej činnosti je Poskytovateľ povinný kontrolovať dodržiavanie projektovej dokumentácie, všeobecne záväzných právnych predpisov, technických noriem a dojednaní Zmluvy o dielo a tejto Zmluvy. Poskytovateľ sa bude riadiť východiskovými podkladmi objednávateľa a dohodami zmluvných strán. Poskytovateľ je oprávnený a povinný urobiť príslušné zápisy do protokolu o odovzdaní a prevzatí diela.

**Článok 4**

**LEHOTY PLNENIA ZÁVÄZKOV**

**4.1** Poskytovateľ sa zaväzuje, že kontrolnú činnosť, dojednanú podľa článku 1 a článku 2 tejto zmluvy, bude vykonávať v čase od odovzdania staveniska stavby až po protokolárne odovzdanie a prevzatie stavby bez vád a nedorobkov, vrátane jej vykonávania počas plynutia záručných lehôt vyplývajúcich zo Zmluvy o dielo, ak Objednávateľ uplatní právo reklamácie, a to v dohodnutých termínoch.

**4.2** Predpokladaná lehota výkonu činnosti stavebného dozoru je odo dňa prevzatia staveniska zhotoviteľom v súlade so Zmluvou o dielo až do riadneho protokolárneho prevzatia diela bez vád a nedorobkov Objednávateľom.

**Článok 5**

**CENA A PLATOBNÉ PODMIENKY**

**5.1** Zmluvné strany sa dohodli, že cena za dielo je stanovená dohodou na základe výsledku verejného obstarávania a v zmysle zákona NR SR č. 18/1996 Z. z. o cenách, v znení neskorších právnych predpisov nasledovne:

|  |  |  |  |
| --- | --- | --- | --- |
|  | **Cena v EUR bez DPH** | **DPH v EUR** | **Cena v EUR s DPH** |
| Stavebný dozor pre SO 01 „Rozšírenie vodovodnej siete – Etapa I – obec Žiar“ |  |  |  |
| Stavebný dozor pre SO 02„Rozšírenie verejnej kanalizácie – vetva E“ |  |  |  |
| **Celková cena diela** |  |  |  |

Zmluvné strany prehlasujú, že takto stanovená cena je záväzná pre obidve zmluvné strany. V tejto cene sú zahrnuté a zohľadnené všetky vynaložené náklady Poskytovateľa. Cena je konečná a nie je možné ju meniť.

**5.2** Objednávateľ je povinný za vykonanie a prevzatie diela zaplatiť Poskytovateľovi dohodnutú cenu.

**5.3** Fakturovať je možné aj jednotlivo za realizované činosti, v dvojmesačných intervaloch, po ich protokolárnom prebratí Objednávateľom. Splatnosť faktúry je do 30 kalendárnych dní odo dňa doručenia faktúry Objednávateľovi a to po protokolárnom prevzatí. Súčasťou faktúry bude obojstranne potvrdený doklad o vykonaní služieb vo forme protokolu.

**5.4** V prípade, že faktúra nebude obsahovať všetky náležitosti daňového dokladu v zmysle platných právnych predpisov, alebo k nej nebudú priložené doklady dohodnuté zmluvnými stranami, je Objednávateľ oprávnený túto vrátiť Poskytovateľovi na doplnenie. V takomto prípade začne nová lehota splatnosti plynúť po doručení opravenej alebo doplnenej faktúry objednávateľovi. Faktúra musí obsahovať aj Identifikátor žiadosti o NFP a názov projektu. Ak Poskytovateľ neuvedie vo faktúre ktorýkoľvek požadovaný údaj je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do sídla Objednávateľa.

**5.5** Poskytovateľ sa zaväzuje, že bude bez nároku na úroky z omeškania rešpektovať podmienky poskytovania finančných prostriedkov Objednávateľovi (prijímateľovi NFP) systémom dohodnutým v zmysle zmluvy o poskytnutí NFP.

**Článok 6**

**ZODPOVEDNOSŤ ZA VADY A NÁHRADA ŠKODY**

**6.1** Poskytovateľ sa zaväzuje vykonávať kontrolnú činnosť riadne a včas, v súlade s podmienkami ustanovenými v tejto zmluve a v súlade s platnou legislatívou.

**6.2** Poskytovateľ je povinný postupovať pri vykonávaní kontrolnej činnosti s odbornou starostlivosťou. Činnosť na ktorú sa zaviazal, je povinný uskutočňovať podľa pokynov Objednávateľa (ktoré musia byť v súlade s platnými predpismi a normami) a v súlade s jeho záujmami, ktoré poskytovateľ pozná alebo musí poznať. Poskytovateľ nezodpovedá za vady, ktoré boli spôsobené použitím podkladov prevzatých od Objednávateľa a ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť Objednávateľa upozornil a Objednávateľ na ich použití trval.

**6.3** Poskytovateľ zodpovedá za škodu na veciach prevzatých od Objednávateľa na výkon kontrolnej činnosti. Poskytovateľ zodpovedá za škodu, ktorá vznikne Objednávateľovi v súvislosti s výkonom kontrolnej činnosti, ak kontrolná činnosť nebola vykonávaná s odbornou starostlivosťou, riadne, alebo včas.

**Článok 7**

**OSTATNÉ USTANOVENIA**

**7.1** Zmluva sa uzatvára za účelom zabezpečenia kvalitnej, profesionálnej, komplexnej a v prospech Objednávateľa vykonávanej činnosti stavebného dozoru podľa článkov 1 a 2 tejto zmluvy tak, aby bola dodržaná lehota realizácie stavby.

**Článok 8**

**ZÁVEREČNÉ USTANOVENIA**

**8.1** Táto Zmluva nadobúda platnosť dňom jej podpísania oboma zmluvnými stranami. Účinnosť nadobudne po splnení odkladacej podmienky, ktorá spočíva v tom, že zmluva :

* + 1. nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania a
    2. dôjde k zverejneniu Zmluvy o dielo v zmysle platnej legislatívy - deň nasledujúci po dni jej zverejnenia v Centrálnom registri zmlúv vedenom Úradom vlády Slovenskej republiky

**8.2** Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi (poskytovateľovi) kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ (poskytovateľ) je povinný poskytnúť súčinnosť v plnej miere.

**8.3** Poskytovateľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad súvisiaci s predmetom tejto zmluvy a poskytne akúkoľvek súčinnosť pre dosiahnutie účelu tejto zmluvy.

**8.4** Táto zmluva sa uzatvára na dobu určitú od nadobudnutia jej účinnosti do protokolárneho odovzdania a prevzatia stavby bez vád a nedorobkov zhotoviteľa stavby Objednávateľovi v súlade so Zmluvou o dielo.

**8.5** Túto zmluvu je možné meniť a dopĺňať iba písomnými dodatkami podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť Zmluvy.

**8.6** Táto zmluva je vyhotovená v štyroch rovnopisoch, z ktorých dve si ponechá Objednávateľ a dva Poskytovateľ.

**8.7** Zmluvné strany si túto zmluvu prečítali, jej obsahu porozumeli a vyhlasujú, že túto zmluvu uzatvárajú na základe svojej slobodnej vôle, čo potvrdzujú vlastnoručnými podpismi.

za Poskytovateľa za Objednávateľa

v................................. dňa ...................... v ............................... dňa ......................

Mgr. Ján Zvara, starosta